ΓΡΑΠΤΗ ΕΡΩΤΗΣΗ E-3691/00

υποβολή: Jorge Hernndez Mollar (PPE-DE) προς την Επιτροπή

(29 Νοεμβρίου 2000)

Θέμα: Μείωση της αγροτικής παραγωγής στη Μάλαγα

Πρόκειται για μία μείωση της τάξης του 19 %. Η μείωση που σημείωσε η αγροτική παραγωγή της ισπανικής επαρχίας της Μάλαγα κατά τον τελευταίο χρόνο, σύμφωνα με την ετήσια έκθεση του Γραφείου Αγροτικών Θεμάτων της Ανδαλουσίας του 1999, είναι θεαματική.

Το ίδιο απογοητευτική είναι η απαρίθμηση των διαφόρων αιτίων, μεταξύ άλλων της ξηρασίας, της αρνητικής επίδοσης διαφόρων παραγόντων, όπως είναι ο δασικός τομέας, και η μετανάστευση των εργαζομένων στον αγροτικό τομέα προς άλλες ζώνες που είναι πιο ελκυστικές για τη νεολαία.

Ωστόσο, σε κάθε περίπτωση, αυτό το ανησυχητικό αποτέλεσμα μας οδηγεί στο συμπέρασμα ότι πρέπει να εξευρεθούν λύσεις προκειμένου να αποφευχθεί η επανάληψή του κατά το επόμενο οικονομικό έτος.

Πιστεύει η Επιτροπή ότι οφείλει να ενισχύσειλικά τη λήψη μέτρων για τη διερεύνηση των αιτίων της πτώσης της αγροτικής παραγωγής κατά το 1999 και να προτείνει δέσμη μέτρων για την ανάκαμψη του αγροτικού τομέα της εν λόγω περιφέρειας;

Απάντηση του κ. Fischler εξ ονόματος της Επιτροπής

(6 Φεβρουαρίου 2001)

Τα δεδομένα τα οποία αφορούν τη μείωση της γεωργικής παραγωγής στην επαρχία της Malaga το 1999, και στα οποία αναφέρεται το Αξιότιμο Μέλος του Κοινοβουλίου, περιλαμβάνονται, απ' ότι φαίνεται, στην ετήσια έκθεση για τον γεωργικό τομέα της Ανδαλουσίας που δημοσιεύθηκε από τον οργανισμό Unicaja.

Σάυτήν την έκθεση, γίνεται λόγος για μείωση της τελικής γεωργικής παραγωγής κατά 18,7 %, και της τελικής δασοκομικής παραγωγής κατά 17,4 %, έναντι της αύξησης της τελικής κτηνοτροφικής παραγωγής κατά 16,69 %, πράγμα που οδηγεί σε μείωση της τελικής συνολικής γεωργικής παραγωγής κατά 11,36 %.

Ως πρώτη προσέγγιση αυτών των μακροοικονομικών τιμών, χρειάζεται να αναφερθεί ότι τα δεδομένα αυτά πρέπει ναποβληθούν σε ανάλυση λαμβάνονταςπόψη την ιστορική τους σειρά, ούτως ώστε να αποφευχθούν οι διακυμάνσεις τις οποίες συνεπάγονται οι κλιματικές διαφορές που, αναπόφευκτα, λαμβάνουν χώρα κάθε έτος κατά τη γεωργική παραγωγή.

Κατάυτόν τον τρόπο, λαμβάνοντας τα δεδομένα που περιλαμβάνονται σάυτήν την έκθεση για την περίοδο 1990-1999, διαπιστώνουμε ότι η σημαντική μείωση του παρελθόντος έτους οφείλεται, αφενός στις εξαιρετικά ευνοϊκές τιμές των δύο προηγουμένων ετών, και, αφετέρου στις συνέπειες της ξηρασίας η οποία σημειωθεί κατά τη διάρκεια της τελευταίας περιόδου.

Πράγματι, οι τιμές της γεωργικής παραγωγής, σε πεσέτες, που διαπιστώθηκαν το 1997 και το 1998 δείχνουν αυξήσεις κατά 51,46 % και 12,71 % σε σχέση με την προηγούμενη περίοδο, πράγμα που αντιστοιχεί σε ποσά 63 606 και 71 692 εκατομμυρίων σταθερών πεσετών" τα επίπεδα αυτά είναι αισθητάψηλότερα από τους μέσους όρους των προηγουμένων ετών, οι οποίοι δεν είχανπερβεί τις 40.000-50 000 εκατ. πεσετών, καθώς επίσης και από τις 58 287 εκατ. πεσετών του 1999.

Αν αναλύσουμε τους διαφόρουςπό-τομείς, κατά τη διάρκεια του τελευταίου έτους, μπορούμε να διαπιστώσουμε ότι η μείωση αυτή οφείλεται σαφώς στις κλιματικές συνθήκες, όπως φαίνεται από τις μειώσεις των τιμών της γεωργικής παραγωγής που φθάνουν μέχρι το 40 % περίπου σε σχέση με την γεωργική παραγωγή του προηγουμένου έτους για τις καλλιέργειες σε περιοχές που δεν αρδεύονται όπως τα σιτηρά και οι βιομηχανικές καλλιέργειες (όπως τα ελαιώδη), ενώ η δασοκομική παραγωγή μειώθηκε κατά 17,4 %, δεδομένου ότι όλες αυτές οι παραγωγές επηρεάστηκαν σε μεγάλο βαθμό από την μείωση των βροχοπτώσεων κατά τη διάρκεια αυτής της περιόδου.

Οι τιμές αυτές αιτιολογούνται πλήρως στην προαναφερόμενη έκθεση, στην οποία αναφέρεται η κλιματική εξέλιξη του γεωργικού έτους, που δείχνει ότι το συνολικό άθροισμα των βροχοπτώσεων το 1999 ήταν μικρότερο από τον μέσο όρο των βροχοπτώσεων της περιόδου 1961-1998, σε όλους τους σταθμούς της Ανδαλουσίας" σε όλες σχεδόν τις περιοχές, ήταν μικρότερες από το 50 % αυτού του μέσου όρου.

Το επιχειρησιακό πρόγραμμα για την αγροτική ανάπτυξη της Ανδαλουσίας, το οποίο βρίσκεται επί του παρόντος στο στάδιο της έγκρισης, παρουσιάζει ένα πλαίσιο μέτρων που αποσκοπούν στη βελτίωση του γεωργικού τομέα, καθώς και στη διατήρηση των γεωργικών δραστηριοτήτων και τη συγκράτηση του πληθυσμού.